### NN 65/2015 (12.6.2015.), Uredba o izmjenama Uredbe o unutarnjem ustrojstvu Ministarstva uprave

VLADA REPUBLIKE HRVATSKE

1240

Na temelju članka 63. stavka 2. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 11. lipnja 2015. godine donijela

UREDBU

O IZMJENAMA UREDBE O UNUTARNJEM USTROJSTVU MINISTARSTVA UPRAVE

Članak 1.

U Uredbi o unutarnjem ustrojstvu Ministarstva uprave (»Narodne novine«, 28/2012) u članku 11. stavku 2. brišu se riječi: »surađuje na provedbi projekta IPA 2008 kao korisnik projekta«.

Stavak 3. mijenja se i glasi:

»Uprava za opću upravu odlučuje o sukobu nadležnosti javnopravnih tijela u upravnim stvarima u kojima nema tijela drugog stupnja.«.

Članak 2.

U članku 15. stavku 2. riječ: »svezi« zamjenjuje se riječju »vezi«.

Stavak 3. mijenja se i glasi:

»Sektor obavlja nadzor nad provedbom ZUP-a i primjenom pravnih instituta propisanih ZUP-om, usklađenost materijalnih propisa s temeljnim odredbama ZUP-a; prati stanje o primjeni ZUP-a te predlaže poduzimanje mjera za poboljšanje učinkovitosti; inicira potrebnu izmjenu zakonskih propisa; izrađuje i daje stručna mišljenja o obavljanju pojedinih upravnih radnji propisanih ZUP-om te načinu primjene pravnih instituta; izrađuje stručna mišljenja u svezi poništavanja ili ukidanja rješenja, odnosno oglašavanja rješenja ništavim od strane Vlade Republike Hrvatske kao tijela ovlaštenog za nadzor.«.

Stavak 4. mijenja se i glasi:

»Sektor odlučuje o sukobu nadležnosti javnopravnih tijela u upravnim stvarima u kojima nema tijela drugog stupnja.«.

Članak 3.

U članku 16. stavak 3. briše se.

Članak 4.

U članku 17. stavak 2. mijenja se i glasi:

»Služba obavlja stručne poslove koji se odnose na provedbu i razvoj aktivnosti utvrđenih kroz projekt IPA 2008 – Potpora provedbi ZUP-a koji se posebno odnose na osiguranje održivosti institucionalnih i profesionalnih kapaciteta Službe, uspostavu sustava praćenja o postupanju u rješavanju upravnih stvari te osiguravanju zakonitosti, djelotvornosti i svrhovitosti provedbe upravnog postupka javnopravnih tijela te uspostave okruženja za podršku provedbe ZUP-a, kao i podrške sustavu izobrazbe o ZUP-u; prati i vodi evidenciju o svim javnopravnim tijelima koja rješavaju o upravnim stvarima i upravnim područjima u kojima je utvrđena mogućnost sklapanja upravnih ugovora; odlučuje o sukobu nadležnosti javnopravnih tijela u upravnim stvarima u kojima nema tijela drugog stupnja; izrađuje stručna mišljenja u vezi primjene ZUP-a u vezi poništavanja ili ukidanja rješenja, odnosno oglašavanja rješenja ništavim od strane Vlade Republike Hrvatske kao tijela ovlaštenog za nadzor; izrađuje i daje stručna mišljenja o obavljanju pojedinih upravnih radnji propisanih ZUP-om te načinu primjene pravnih instituta, izrađuje izvješća o postupanju i rješavanju upravnih stvari provedbe ZUP-a iz djelokruga Službe.«.

Članak 5.

Članak 43. mijenja se i glasi:

»Upravna inspekcija ustrojava se kao uprava u Ministarstvu.«.

Članak 6.

U članku 44. stavak 2. mijenja se i glasi:

»U Upravnoj inspekciji ustrojavaju se:

7.1. Sektor za inspekciju državne uprave

7.2. Sektor za inspekciju lokalne i područne (regionalne) samouprave.«.

Članak 7.

U naslovu iznad članka 45. i u članku 45. riječ: »Služba« zamjenjuje se riječju: »Sektor«.

Članak 8.

U naslovu iznad članka 46. i u članku 46. riječ: »Služba« zamjenjuje se riječju: »Sektor«.

Članak 9.

U članku 49. stavak 3. briše se.

Dosadašnji stavak 4. postaje stavak 3.

Članak 10.

U članku 50. stavak 9. briše se.

Dosadašnji stavci 10. i 11. postaju stavci 9. i 10.

Članak 11.

Okvirni broj potrebnih državnih službenika i namještenika u Ministarstvu uprave prikazan u tablici koja je sastavni dio Uredbe o unutarnjem ustrojstvu Ministarstva uprave (»Narodne novine«, broj 28/2012), zamjenjuje se Okvirnim brojem potrebnih državnih službenika i namještenika u Ministarstvu uprave koji je sadržan u tablici u prilogu ove Uredbe i čini sastavni dio Uredbe o unutarnjem ustrojstvu Ministarstva uprave.

Članak 12.

Ministar uprave uskladit će Pravilnik o unutarnjem redu Ministarstva uprave s odredbama ove Uredbe u roku od 30 dana od dana stupanja na snagu ove Uredbe.

Članak 13.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/54

Urbroj: 50301-09/06-15-4

Zagreb, 11. lipnja 2015.

Predsjednik

Zoran Milanović, v. r.

OKVIRNI BROJ DRŽAVNIH SLUŽBENIKA I NAMJEŠTENIKA U MINISTARSTVU UPRAVE

|  |  |  |
| --- | --- | --- |
| Redni broj | Naziv unutarnje ustrojstvene jedinice | Broj službenika i namještenika |
| 1. | KABINET MINISTRA | 11 |
| 2. | UPRAVA ZA POLITIČKI SUSTAV, DRŽAVNU UPRAVU TE LOKALNU I PODRUČNU (REGIONALNU) SAMOUPRAVU |  |
| 2.1. | Sektor za politički sustav i sustav državne uprave | 1 |
| 2.1.1. | Služba za politički sustav i nacionalne manjine | 7 |
| 2.1.2. | Služba za sustav i nadzor državne uprave | 7 |
| 2.2. | Sektor za lokalnu i područnu (regionalnu) samoupravu | 1 |
| 2.2.1. | Služba za ustrojstvo lokalne i područne (regionalne) samouprave | 7 |
| 2.2.2. | Služba za nadzor lokalne i područne (regionalne) samouprave | 7 |
|  | Uprava za politički sustav, državnu uprave te lokalnu i područnu (regionalnu) samoupravu – ukupno | 30 |
| 3. | UPRAVA ZA OPĆU UPRAVU |  |
| 3.1. | Sektor za osobna stanja građana | 1 |
| 3.1.1. | Služba za državne matice | 7 |
| 3.1.2. | Služba za popise birača | 6 |
| 3.2. | Sektor za opću upravu i provedbu Zakona o općem upravnom postupku | 1 |
| 3.2.1. | Služba za političke stranke, zaklade, udruge i vjerske zajednice | 7 |
| 3.2.2. | Služba za provedbu Zakona o općem upravnom postupku | 7 |
|  | Uprava za opću upravu – ukupno | 29 |
| 4. | UPRAVA ZA SLUŽBENIČKE ODNOSE |  |
| 4.1. | Sektor za službenički sustav | 1 |
| 4.1.1. | Služba za pravna pitanja službeničkog sustava i suradnju sa sindikatima | 7 |
| 4.1.2. | Služba za upravljanje i razvoj ljudskih potencijala u državnoj službi | 7 |
| 4.2. | Sektor za etiku, sustav vrijednosti i izobrazbu državnih službenika | 1 |
| 4.2.1. | Služba za etiku i sustav vrijednosti u državnoj službi | 7 |
| 4.2.2. | Služba za izobrazbu državnih službenika | 7 |
|  | Uprava za službeničke odnose – ukupno | 30 |
| 5. | UPRAVA ZA e-Hrvatsku |  |
| 5.1. | Sektor za modernizaciju i informatizaciju državne uprave | 1 |
| 5.1.1. | Služba za fondove Europske unije | 7 |
| 5.1.2. | Služba za elektroničke usluge i registre | 1 |
| 5.1.2.1. | Odjel za elektroničke usluge i rješenja | 4 |
| 5.1.2.2. | Odjel za registre | 4 |
| 5.2. | Sektor za infrastrukturu | 1 |
| 5.2.1. | Služba za razvoj i standardizaciju | 6 |
| 5.2.2. | Služba za podršku korisnicima | 7 |
|  | Uprava za e-Hrvatsku – ukupno | 31 |
| 6. | GLAVNO TAJNIŠTVO | 1 |
|  | – neposredno u Glavnom tajništvu, izvan sastava nižih ustrojstvenih jedinica | 1 |
| 6.1. | Sektor za financijsko upravljanje i javnu nabavu | 1 |
| 6.1.1. | Služba za financijsko upravljanje | 1 |
| 6.1.1.1. | Odjel za pripremu i izvršenje proračuna i plansko-analitičke poslove | 3 |
| 6.1.1.2. | Odjel računovodstvenih poslova i riznice | 1 |
| 6.1.1.2.1. | Pododsjek za računovodstvo | 2 |
| 6.1.1.2.2. | Pododsjek za riznicu | 2 |
| 6.1.2. | Služba za javnu nabavu | 7 |
| 6.2. | Sektor za službeničke odnose, uredsko poslovanje i opće poslove Ministarstva | 17 |
|  | Glavno tajništvo – ukupno | 36 |
| 7. | UPRAVNA INSPEKCIJA |  |
| 7.1. | Sektor za inspekciju državne uprave | 8 |
| 7.2. | Sektor za inspekciju lokalne i područne (regionalne) samouprave | 8 |
|  | Upravna inspekcija – ukupno | 16 |
| 8. | SAMOSTALNI ODJEL ZA UNUTARNJU REVIZIJU | 2 |
|  | MINISTARSTVO UPRAVE – UKUPNO | 185 |

65 12.06.2015 Uredba o izmjenama Uredbe o unutarnjem ustrojstvu Ministarstva uprave

65 12.06.2015 Uredba o izmjenama Uredbe o unutarnjem ustrojstvu Ministarstva uprave